b'\n_START_ARTICLE_\nNeo\n_START_PARAGRAPH_\nNeo er et internasjonalt hjelpespr\xc3\xa5k laget av den belgiske diplomaten Arturo Alfandari (1888 \xe2\x80\x93 1969) og publisert i 1937._NEWLINE_Som mange andre spr\xc3\xa5klagere tok Alfandari utgangspunkt i Esperanto. Han reduserte bruken av for- og etterstavelser, og bygde ut ordforr\xc3\xa5det. Ordstammene ble gjort s\xc3\xa5 korte som mulig. I Neo legges det vekt p\xc3\xa5 rytme og vellyd, p\xc3\xa5 bekostning av gjenkjennelighet. Resultatet er at Neo ved f\xc3\xb8rste \xc3\xb8yekast kan virke like utilgjengelig som Schleyers Volap\xc3\xbck fra 1879._NEWLINE_Neo fikk en del oppmerksomhet p\xc3\xa5 1960-tallet gjennom Alfandaris plastinnbundne b\xc3\xb8ker p\xc3\xa5 engelsk og fransk. Det er fremdeles mulig \xc3\xa5 komme over dem i antikvariater. Men det gikk likevel med Neo som med de fleste andre slike spr\xc3\xa5kprosjekter: det overlevde ikke sin skaper.\n_START_SECTION_\nSpr\xc3\xa5keksempel\n_START_PARAGRAPH_\nFader v\xc3\xa5r p\xc3\xa5 Neo:_NEWLINE_Na Patro ki sar in cel,_NEWLINE__NEWLINE_siu ta nom santat._NEWLINE__NEWLINE_Venu ta regno._NEWLINE__NEWLINE_Siu fat ta vol,_NEWLINE__NEWLINE_asben in cel, as on ter._NEWLINE__NEWLINE_Na shakida pan ne diu oje._NEWLINE__NEWLINE_E ne pardonu na debos,_NEWLINE__NEWLINE_as nos pardonar na deberos._NEWLINE__NEWLINE_E no ne induku in tentado,_NEWLINE__NEWLINE_mo ne fridu da mal.'